Senatul și Nicolae Ciucă au cerut anchetă de verificare a adeverinței care o scutește pe Diana Șoșoacă de purtarea măștii.
Diana Șoșoacă umblă fără mască. Aceasta susține că are o adeverință care atestă că nu poate purta masca de protecție din motive de sănătate. Premierul interimar Nicolae Ciucă cere instituțiilor statului să verifice această adeverință invocată de senatorul AUR.
Nicolae Ciucă, premier interimar, cere instituțiilor statului să verifice adeverința invocată de Diana Șoșoacă, senator AUR, pentru a nu purta mască de protecție.După consultările de la Cotroceni cu președintele Klaus Iohannis, din data de 14 decembrie, Diana Șoșoacă a declarat: "Și noi, oamenii care suferim de anumite boli și suntem exceptați de la purtatul măștii, avem drepturi în această țară".Și Senatul cere DSP București să comunice dacă Diana Șoșoacă este exceptată de la purtarea măștii de protecție în spații închise și dacă bolile menționate în adeverința acesteia fac parte din categoria "bolilor care afectează capacitatea de oxigenare"."Vă adresăm rugămintea de a verifica îndeplinirea condițiilor legale prevăzute de Ordinul nr. 874/81/2020 și de a ne comunica dacă (1) bolile menționate în adeverința medicală atașată fac parte din categoria <bolilor care afectează capacitatea de oxigenare>, (2) adeverința medicală atașată a fost emisă cu respectarea competenței legale și (3) titularul adeverinței medicale atașate este exceptat de la purtarea măștilor de protecție în spații închise", potrivit solicitării Senatului.